ભારતની પુરૂષ ક્રિકેટ ટીમ હાલ વેસ્ટ ઇન્ડિઝ સામે ટેસ્ટ સીરિઝ રમવામાં વ્યસ્ત છે , ત્યાં બીજી બાજુ મહિલા ક્રિકેટ આઇસીસી મહિલા વિશ્વ કપ 2017 રમવામાં વ્યસ્ત છે . ભારતની મહિલા ક્રિકેટ ટીમની કપ્તાન મિતાલી રાજ પોતાના શાંત વલણ અને રમતને કારણે ચર્ચામાં છે . વળી , મહિલા ક્રિકેટ વિશ્વ કપમાં દેશની ટીમ દેશનું અને મહિલાનું ગૌરવ વધારતાં અનેક રેકોર્ડ્સ બનાવી રહી છે . કપ્તાન મિતાલી રાજ બાદ હવે મહિલા ટીમની ' વિરાટ કોહલી ' કહેવાતી ખેલાડી સ્મૃતિ મંધાનીનું નામ ચર્ચામાં આવ્યું છે . 20 વર્ષીય સ્મૃતિ મંધાનીએ આઇસીસી મહિલા વિશ્વ કપની બીજી મેચમાં વેસ્ટ ઇન્ડિઝ સામે 106 રન સાથે સદી ફટાકરી હતી . સ્મૃતિએ 12 ચોગ્ગા અને 2 છગ્ગા સાથે આ વિશાળ સ્કોર ઊભો કર્યો હતો . વિશ્વ કપની પહેલી મેચમાં પણ સ્મૃતિ મંધાનાએ 72 બોલમાં 92 રન ફટકારી ભારતની જીતમાં મહત્વપૂર્ણ યોગદાન આપ્યું હતું અને બીજી મેચમાં સ્મૃતિ 106 રનની સદી સાથે નોટ આઉટ રહી . સ્મૃતિ મંધાનાનું નામ પ્રથમ વાર વર્ષ 2013માં ચર્ચામાં આવ્યું હતું , જ્યારે તેણે ઇન્ટરનેશનલ વન ડે મેચમાં બેવડી સદી ફટકારી હતી . સ્મૃતિ મંધાના આ ઉપલબ્ધિ પ્રાપ્ત કરનાર પહેલી અને એક માત્ર ભારતીય મહિલા ક્રિકેટર છે . આઇસીસી મહિલા વિશ્વ કપ 2017ની પેહલી મેચ ભારત અને ઇંગ્લેન્ડ વચ્ચે રમાઇ હતી , જેમાં ભારત 35 રનથી વિજેતા સાબિત થયું હતું . ભારતની બીજી મેચ વેસ્ટ ઇન્ડિઝ સામે હતી , જેમાં ભારત 7 વિકેટથી વિજેતા સાબિત થયું . બંન્ને મેચોમાં સ્મૃતિ મંધાનાનું મહત્વપૂર્ણ યોગદાન હતું .